TARYBOS SPRENDIMAS 2005/83/BUSP
2005 m. sausio 31 d.
įgyvendinantis Bendrąją poziciją 2004/293/BUSP, atnaujinančią priemones, remiančias veiksmingą Tarptautinio baudžiamojo tribunolo buvusiai Jugoslavijai (TBTBJ) mandato įgyvendinimą
EUROPOS SĄJUNGOS TARYBA,
atsižvelgdama į Bendrąją poziciją 2004/293/BUSP (1), ypač į jos 2 straipsnį kartu su Europos Sąjungos sutarties 23 straipsnio 2 dalimi,
kadangi:
(1)
Bendrąja pozicija 2004/293/BUSP Taryba patvirtino priemones, kad būtų užkirstas kelias atvykti į valstybių narių teritorijas ar per jas vykti tranzitu asmenims, kurie dalyvauja veikloje, padedančioje laisvėje esantiems asmenims ir toliau išvengti teisingumo už nusikaltimus, už kuriuos Tarptautinis baudžiamasis tribunolas buvusiai Jugoslavijai (TBTBJ) yra pareiškęs jiems oficialius kaltinimus, arba veikia kitokiais būdais, galinčiais trukdyti TBTBJ veiksmingai įgyvendinti savo mandatą.
(2)
2004 m. birželio 28 d. Taryba priėmė Sprendimą Nr. 2004/528/BUSP, kuriuo iš dalies keičiamas Bendrosios pozicijos 2004/293/BUSP priede pateiktas sąrašas.
(3)
Remiantis Vyriausiojo įgaliotinio Bosnijai ir Hercegovinai biuro rekomendacijomis, tos priemonės turėtų būti taikomos papildomai nurodytiems asmenims.
(4)
Bendrosios pozicijos 2004/293/BUSP priede pateiktas sąrašas turėtų būti atitinkamai iš dalies pakeistas,
NUSPRENDĖ:
1 straipsnis
Bendrosios pozicijos 2004/293/BUSP priede nurodytas asmenų sąrašas pakeičiamas šio sprendimo priede pateiktu sąrašu.
2 straipsnis
Šis sprendimas įsigalioja jo priėmimo dieną.
3 straipsnis
Šis sprendimas skelbiamas Europos Sąjungos oficialiajame leidinyje.
Priimta Briuselyje, 2005 m. sausio 31 d.